2.0 ಗಾಗಿ ಬೈಕ್ ಮೇಲೆ ನಿಂತು ಆಮಿ ಜ್ಯಾಕ್ಸನ್ ಸ್ಟಂಟ್ – ವಿಡಿಯೋ ವೈರಲ್

ಚೆನ್ನೈ: ಭಾರತೀಯ ಸಿನಿಮಾರಂಗದ ಬಹುನಿರೀಕ್ಷಿತ ‘ರೋಬೋ 2.0’ ಸಿನಿಮಾ ರಿಲೀಸ್ ಆಗಿದ್ದು, ಯಶಸ್ವಿ ಪ್ರದರ್ಶನ ಕಾಣುತ್ತಿದೆ. ಈ ನಡುವೆ ನಟಿ ಆಮಿ ಜ್ಯಾಕ್ಸನ್ ತಾವು ಸ್ಟಂಟ್ ಮಾಡಿರುವ ವಿಡಿಯೋವೊಂದನ್ನು ಸಾಮಾಜಿಕ ಜಾಲತಾಣಗಳಲ್ಲಿ ಅಪ್ಲೋಡ್ ಮಾಡಿದ್ದು ವೈರಲ್ ಆಗುತ್ತಿದೆ.

ನಟಿ ಆಮಿ ಜ್ಯಾಕ್ಸನ್ ರೋಬೋ 2.0 ಸಿನಿಮಾದಲ್ಲಿ ಮಾಡಿದ ಬೈಕಿನ ಮೇಲೆ ಸ್ಟಂಟ್ ವಿಡಿಯೋವನ್ನು ಇನ್ ಸ್ಟಾಗ್ರಾಂನಲ್ಲಿ ಪೋಸ್ಟ್ ಮಾಡಿದ್ದಾರೆ.

ವಿಡಿಯೋದಲ್ಲಿ ಏನಿದೆ?
ನಟಿ ಆಮಿ ಒಂದು ಬೈಕ್ ಮೇಲೆ ಕುಳಿತ್ತಿರುತ್ತಾರೆ. ಬಳಿಕ ನಿಧಾನವಾಗಿ ಬೈಕಿನ ಮೇಲೆ ನಿಂತುಕೊಂಡು ಬೆನ್ನಿಗೆ ಕಟ್ಟಿ ಕೊಂಡಿರುವ ಹಗ್ಗದ ಸಹಾಯದಿಂದ ಮೇಲಕ್ಕೆ ಹೋಗಿ ಅಲ್ಲೇ ಒಂದು ಪಲ್ಟಿ ಮಾಡಿ ನೆಲದ ಮೇಲೆ ನಿಂತಿದ್ದಾರೆ.

ವಿಡಿಯೋ ಪೋಸ್ಟ್ ಮಾಡಿ ಈ ಬಗ್ಗೆ, “ನಾವು 2.0 ಸಿನಿಮಾ ಪ್ರಾರಂಭಿಸುವ ಮೊದಲೇ ಉತ್ತಮ ಸಾಹಸ ನೃತ್ಯ ನಿರ್ದೇಶಕರು ಚೆನ್ನೈಗೆ ತೆರಳಿದ್ದು, ಅಲ್ಲಿ ಸ್ಟಂಟ್ ಮಾಡಲು ತಯಾರಿ ಮಾಡಲಾಗಿತ್ತು. ಅದು ನಮ್ಮ ಮೊದಲ ಸ್ಟಂಟ್ ತರಬೇತಿಯಾಗಿತ್ತು. ಸ್ಟಂಟ್ ಮಾಡುವಾಗ ಏನಾದರೂ ತಪ್ಪು ಮಾಡಿದರೆ ತಿಳಿದುಕೊಳ್ಳಬಹುದೆಂದು ಪ್ರತಿಯೊಂದನ್ನು ನಿಧಾನವಾಗಿ ಶೂಟ್ ಮಾಡಲಾಗಿದೆ. ರಿಯಲ್ ಶೂಟಿಂಗ್ ಮಾಡುವ ಮೊದಲು ನಾವು ಹಗ್ಗದ ಸಹಾಯದಿಂದ ಸ್ಟಂಟ್ ಮಾಡಲಾಗಿದೆ” ಎಂದು ಬರೆದುಕೊಂಡಿದ್ದಾರೆ.

ಈ ವಿಡಿಯೋವನ್ನು ಆಮಿ ಜ್ಯಾಕ್ಸನ್ ಅವರು ನಾಲ್ಕು ದಿನಗಳ ಹಿಂದೇ ಇನ್ ಸ್ಟಾಗ್ರಾಂನಲ್ಲಿ ಪೋಸ್ಟ್ ಮಾಡಿದ್ದಾರೆ. ಇದುವರೆಗೂ 16.44 ಲಕ್ಷ ವೀವ್ಸ್ ಕಂಡಿದ್ದು, 2.50 ಲಕ್ಷ ಮಂದಿ ಲೈಕ್ಸ್ ಮಾಡಿದ್ದಾರೆ.

https://www.instagram.com/p/BqpUlLwgC-O/

ಪಬ್ಲಿಕ್ ಟಿವಿಯನ್ನು ಇನ್ ಸ್ಟಾಗ್ರಾಮ್ ನಲ್ಲಿ ಫಾಲೋ ಮಾಡಿ www.instagram.com/publictv ಮತ್ತು Live  ವೀಕ್ಷಿಸಲು  ಪಬ್ಲಿಕ್ ಟಿವಿ ಆ್ಯಪ್ ಡೌನ್‍ಲೋಡ್  ಮಾಡಿ: play.google.com/publictv